ગુજરાતમાં કોંગ્રેસની હાલત મરણપથારીએ છે, વિધાનસભાની પેટા ચૂંટણીના જંગમાં ત્રણ બેઠકો ઉપર જીત થતાં કાર્યકરોમાં થોડો ઘણો ઉત્સાહનો સંચાર થયો છે ત્યારે કોંગ્રેસ હાઈકમાન્ડે આર્થિક મંદી, બેરોજગારી, વધતી જતી મોંઘવારી, ખેડૂતોને પાક નુકસાની વળતરના ધાંધિયા જેવા પ્રશ્ને પાંચમીથી ૧૫મી નવેમ્બર સુધી આંદોલન કરવા ગુજરાત કોંગ્રેસને આદેશ કર્યો છે, આ દેશવ્યાપી કાર્યક્રમમાં અન્ય રાજ્યોની કોંગ્રેસની પાંખને પણ આંદોલન કરવા માટે કહેવાયું છે.